CELEX: 52008PC0717
Language: da
Date: 2008-10-30
Title: Forslag til Rådets forordning om ændring af rådets forordning (EF) nr. 332/2002 om indførelse af en mekanisme for mellemfristet betalingsbalancestøtte til medlemsstaterne

Vigtig juridisk meddelelse

|

52008PC0717

Forslag til Rådets forordning om ændring af rådets forordning (EF) nr. 332/2002 om indførelse af en mekanisme for mellemfristet betalingsbalancestøtte til medlemsstaterne  /* KOM/2008/0717 endelig udg. - CNS 2008/0208 */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 30.10.2008KOM(2008) 717 endelig2008/0208 (CNS)Forslag tilRÅDETS FORORDNINGom ændring af Rådets forordning (EF) nr. 332/2002 om indførelse af en mekanisme for mellemfristet betalingsbalancestøtte til medlemsstaterne(forelagt af Kommissionen)BEGRUNDELSE1. Ved Rådets forordning (EF) nr. 332/2002 indførtes en mekanisme for mellemfristet betalingsbalancestøtte til medlemsstaterne til erstatning for det tidligere instrument, der blev indført ved Rådets forordning nr. 1969/88. Denne facilitet gennemfører den mekanisme, der er omhandlet i traktatens artikel 119, og hvorved Fællesskabet kan yde gensidig bistand til en medlemsstat "i tilfælde af, at en medlemsstat har vanskeligheder eller alvorligt trues af vanskeligheder med hensyn til sin betalingsbalance, enten som følge af uligevægt på dens globale betalingsbalance eller som følge af arten af den valuta, den råder over" , forudsat at den pågældende medlemsstat ikke tilhører euroområdet.2. Ved ovennævnte forordning, der blev vedtaget i februar 2002, blev det rammebeløb, der var fastsat i den tidligere forordning, nedsat fra 16 mia. EUR til 12 mia. EUR. Denne beslutning var en konsekvens af den betydelige reduktion i det potentielle antal modtagere, idet kun tre medlemsstater stod uden for euroområdet på dét tidspunkt. Selv om det i betragtning 8 blev anført, at en nedsættelse af dette beløb " vil være passende for (...) at tage hensyn til de kommende udvidelser af Den Europæiske Union", giver udviklingen i den internationale finansielle situation i dag anledning til at konkludere, at rammebeløbet måske ikke er tilstrækkelig stort, hvis flere medlemsstater skulle få behov for en betydelig mellemfristet finansiel bistand fra Fællesskabet. Det foreslås derfor at hæve dette rammebeløb til 25 mia. EUR, så EU's kapacitet til at imødekomme de potentielle behov fra medlemsstater uden for euroområdet øges betydeligt.3. Det foreslås også at indføre en særlig procedure for revision af rammebeløbet, når der er et presserende behov for at træffe en sådan beslutning, idet den gældende procedure - som kræver revision af selve forordning nr. 332/2002 ved brug af den procedure, der er fastsat i traktatens artikel 308 - ikke muliggør den meget hurtige reaktion, som kan være påkrævet som følge af unormalt store forstyrrelser på markederne. Kommissionen bør bemyndiges af Rådet til at træffe afgørelse om revision af rammebeløbet efter at have indhentet udtalelse fra Det Økonomiske og Finansielle Udvalg om såvel det presserende behov for at gøre det som det nye rammebeløb, der skal indføres. Den normale procedure for revision af rammebeløbet vil derfor blive bibeholdt, når der ikke er et presserende behov for en ændring, eller når Det Økonomiske og Finansielle Udvalg modsætter sig anvendelsen af hasteproceduren eller ikke kan tilslutte sig det nye beløb, der skal indføres som rammebeløb.2008/0208 (CNS)Forslag tilRÅDETS FORORDNINGom ændring af Rådets forordning (EF) nr. 332/2002 om indførelse af en mekanisme for mellemfristet betalingsbalancestøtte til medlemsstaterneRÅDET FOR DEN EUROPÆISKE UNION HAR —under henvisning til traktaten om oprettelse af Det Europæiske Fællesskab, særlig artikel 308,under henvisning til forslag fra Kommissionen[1], forelagt efter høring af Det Økonomiske og Finansielle Udvalg,under henvisning til udtalelse fra Europa-Parlamentet[2],under henvisning til udtalelse fra Den Europæiske Centralbank, ogud fra følgende betragtninger:(1) Det store antal medlemsstater, der står uden for euroområdet, og muligheden for, at flere af dem vil kunne få behov for mellemfristet finansiel bistand fra Fællesskabet i forbindelse med den aktuelle globale finanskrise, kræver en betydelig forhøjelse af rammebeløbet for den samlede hovedstol for de lån, der kan ydes medlemsstaterne, og som er fastsat i forordning (EF) nr. 332/2002.(2) Der bør indføres en ad hoc-procedure for fremtidige revisioner af dette rammebeløb med henblik på at styrke Fællesskabets kapacitet til at reagere hurtigt på større ændringer i den finansielle situation, som berører det samlede støttebeløb, medlemsstaterne potentielt vil kunne få behov for.(3) Forordning (EF) nr. 332/2002 bør derfor ændres i overensstemmelse hermed —UDSTEDT FØLGENDE FORORDNING:Artikel 1I artikel 1 i forordning (EF) nr. 332/2002 foretages følgende ændringer:Stk. 1, andet afsnit, affattes således:"Den samlede hovedstol for de lån, der kan ydes medlemsstaterne i henhold til denne mekanisme, er begrænset til 25 mia. EUR."Følgende indsættes som stk. 3: "Kræver en alvorlig forværring i den finansielle situation øjeblikkelig mellemfristet finansiel bistand fra Fællesskabet til flere medlemsstater, kan Kommissionen træffe afgørelse om en revision af rammebeløbet efter at have indhentet udtalelse fra Det Økonomiske og Finansielle Udvalg om såvel det presserende behov for at revidere rammebeløbet som selve det reviderede rammebeløb. Det nye rammebeløb træder i kraft dagen efter offentliggørelsen i Den Europæiske Unions Tidende."Artikel 2Denne forordning træder i kraft dagen efter offentliggørelsen i Den Europæiske Unions Tidende .Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den XX. december 2008På Rådets vegneFormand [1] EUT C […] af […], s. […].[2] EUT C […] af […], s. […].